โกมล จึงรุ่งเรืองกิจ รวยเละหุ้นเอ็นพาร์ค
โกมล จึงรุ่งเรืองกิจ รวยเละ ถือหุ้นเอ็นพาร์ค&nbsp; 5.28% หรือ เท่ากับ 2,468 ล้านหุ้น
24 ส.ค. 2553

โกมล จึงรุ่งเรืองกิจ รวยเละ ถือหุ้นเอ็นพาร์ค  5.28% หรือ เท่ากับ 2,468 ล้านหุ้น
นาย โกมล จึงรุ่งเรืองกิจ   นักลงทุนในตลาดหุ้นรายใหญ่  รายงานว่า วันที่ 20 ส.ค.ที่ผ่านมาได้มาหุ้นบริษัท แนเชอรัล พาร์คหรือเอ็นพาร์ค(N-PARK) จำนวน 250 ล้านหุ้น หรือคิดเป็น0.53% ของทุนเรียกชำระแล้ว ทำให้ถือหุ้นทั้งหมด 5.28%  เท่ากับ 2,468 ล้านหุ้น
ทั้งนี้ นายโกมล ได้รายงานข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) ว่า ราคาหุ้นที่ได้มาสูงสุดอยู่ที่ 0.05 บาท ณ วันที่ 18 ส.ค.ที่ผ่านมา
ล่าสุด ราคาหุ้น N-PARKซื้อขายที่ 0.07 บาท  หลังจากปรับตัวขึ้นมาอย่างรวดเร็ว ระดับ 0.02บาท  คิดเป็นอัตราผลตอบแทนร่วม 250% 
ทั้งนี้ บริษัทแนเชอรัลเคยเป็นหุ้นร้อน และเร่มกลับมาเป็นที่สนใจของนักลงทุนอีกครั้งหลังจากพลิกผลประกอบการจากขาดทุนเป็นกำไรสุทธิ 210  ล้านบาทในไตรมาส 2 และรวมครึ่งแรกปีนี้กำไรสุทธิ 118 ล้านบาท เทียบกับขาดทุนสุทธิ 556 ล้านบาทในช่วงเดียวกันปีก่อนเพราะในช่วงไตรมาส 2 บริษัทมีรายได้รวม 351 ล้านบาท เพิ่มขึ้น260 ล้านบาทคิดเป็น 286%  เกิดจากการขายโครงการโรงแรมโนโวเทล บีช รีสอร์ท พันวา ภูเก็ต จำนวน 245  ล้านบาท